Nafarroako Parlamentuko Mahaiak, 2023ko urtarrilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Errenta Bermatuaren prestazioa jasotzeko eskubidearen kontrolari eta jarraipenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Gobernuak egin al du inolako kontrolik eta jarraipenik Errenta Bermatua jasotzen duten pertsonen egoeraren gainean, eskubideaz baliatzeko baldintzak betetzen segitzen dutela egiaztatzeko?

2.- Nola eta noiz?

3.- Zenbat pertsonari eten zaie prestazioa jasotzeko eskubidea kontrol edo jarraipen horien ondorioz? Xehatu datuak etenduraren arrazoiaren arabera, urteka 2016az geroztik eta udalerrika.

4.- Pertsona horietako zenbati aitortu zaie berriz ere prestazioa jasotzeko eskubidea eta hura jaso gabe zenbat hilabete egon ondoren?

Iruñean, 2023ko urtarrilaren 12an

Foru parlamentaria: Jorge Esparza Garrido